Svarbus teisinis pranešimas

|

52006PC0510

Pasiūlymas Tarybos sprendimas dėl laikino draudimo Austrijoje naudoti ir parduoti genetiškai modifikuotus kukurūzus (Zea mays L. linija T25) pagal Europos parlamento ir Tarybos direktyvą 2001/18/EB (Tik tekstas vokiečių kalba yra autentiškas)  /* KOM/2006/0510 galutinis */

	[pic] | EUROPOS BENDRIJŲ KOMISIJA |Briuselis, 9.10.2006KOM(2006) 510 galutinisPasiūlymasTARYBOS SPRENDIMASdėl laikino draudimo Austrijoje naudoti ir parduoti genetiškai modifikuotus kukurūzus (Zea mays L. linija T25) pagal Europos Parlamento ir Tarybos direktyvą 2001/18/EB(Tik tekstas vokiečių kalba yra autentiškas)(pateikta Komisijos)AIŠKINAMASIS MEMORANDUMAS1. Remiantis Komisijos sprendimais, pagal Direktyvos 90/220/EEB C dalį į rinką buvo leista pateikti genetiškai modifikuotą Zea mays L. linija T25 veislę ir Prancūzijos valdžios institucijos davė sutikimą pateikti į rinką šį genetiškai modifikuotą organizmą.2. Pagal Direktyvos 90/220/EEB 16 straipsnio nuostatas dėl apsaugos sąlygų Austrija vėliau pranešė Komisijai apie savo sprendimą laikinai uždrausti ar apriboti Zea mays L. linija T25 pateikimą į rinką ir pateikė tokio sprendimo priežastis.3. Buvo pasitarta su Augalų moksliniu komitetu, kuris padarė išvadą, kad Austrijos pateiktoje informacijoje nėra naujų tinkamų mokslinių įrodymų, į kuriuos nebūtų atsižvelgta pirmą kartą atliekant šių GMO rizikos aplinkai įvertinimą ir dėl kurių reikėtų peržiūrėti komiteto pirminę mokslinę nuomonę apie Zea mays L. linija T25 saugumą.4. Tarybos direktyva 90/220/EEB buvo panaikinta 2001 m. kovo 12 d. Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką[1].5. 2004 m. sausio mėn. Komisija paprašė, kad atsižvelgdama į naują reglamentavimo sistemą Austrija persvarstytų apsaugos sąlygą ir, jei reikia, vėl praneštų remdamasi Direktyva 2001/18/EB.6. Remdamasi Direktyvos 2001/18/EB 23 straipsniu, Austrija Komisijai pateikė papildomos informacijos, kuria pagrindė galiojančią apsaugos sąlygos priemonę.7. Direktyvos 2001/18/EB 23 straipsniu Komisija įpareigojama priimti sprendimus vadovaudamasi tos direktyvos 30 straipsnio 2 dalyje, kurioje yra nuoroda į Sprendimą 1999/468/EB, nustatyta tvarka.8. Remiantis Direktyvos 2001/18/EB 28 straipsnio 1 dalimi, buvo pasitarta su Europos maisto saugos tarnyba (EMST), įsteigta pagal Europos Parlamento ir Tarybos reglamentą (EB) Nr. 178/2002[2], kuriuo remiantis ši tarnyba pakeitė atitinkamus mokslinius komitetus ir kuri 2004 m. liepos 8 d.[3] pateikė nuomonę, kurioje teigiama, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos Zea Mays L. linija T25 rizikos aplinkai įvertinimą ir pateisintų šio GMO Austrijoje draudimą.9. Todėl Komisijos sprendimo, kuriuo reikalaujama, kad Austrija panaikintų nacionalinę apsaugos priemonę, projektas pagal Sprendimo 1999/468/EB 5 straipsnio 2 dalies nuostatas buvo pateiktas Direktyvos 2001/18/EB 30 straipsniu įsteigtam komitetui svarstyti.10. Projektas svarstyti buvo perduotas 2004 m. lapkričio 29 d., tačiau komitetas nepateikė savo nuomonės dėl apsaugos sąlygos priemonės, tokiu atveju Komisija, vadovaudamasi Tarybos sprendimo 1999/468/EB 5 straipsnio 4 dalimi, nedelsdama turi pateikti Tarybai pasiūlymą dėl priemonių, kurių turi būti imtasi, ir apie tai praneša Europos Parlamentui.11. Remiantis Tarybos sprendimo 1999/468/EB 5 straipsnio 6 dalimi, 2005 m. birželio 24 d. Aplinkos taryba kvalifikuota balsų dauguma išreiškė prieštaravimą pasiūlymui, kuriuo reikalaujama, kad Austrija panaikintų apsaugos priemonę; tai reiškia, kad Komisija turi persvarstyti savo pasiūlymus.12. Taryba savo pareiškime pažymėjo, kad „dar yra tam tikrų neaiškumų, susijusių su šios(-ių) genetiškai modifikuotų kukurūzų veislės[-ių] T25 nacionalinių apsaugos sąlygų priemonėmis rinkoje“ ir paragino Komisiją „rinkti kitus mokslinius įrodymus apie šį genetiškai modifikuotą organizmą (GMO) ir atlikti tolesnį vertinimą, siekiant nustatyti, ar [Austrijos] taikoma laikina atsargumo priemonė, kuria siekiama sustabdyti [produkto] pateikimą į rinką [yra] pateisinama ir ar leidimas tokiam GMO vis dar atitinka Direktyvos 2001/18/EB saugumo reikalavimus“.13. 2005 m. lapkričio mėnesį EMST buvo pasiteirauta, ar yra kokių nors mokslinių priežasčių manyti, kad tolesnis Zea Mays L., linija T25 teikimas į rinką gali turėti neigiamą poveikį žmonių sveikatai ar aplinkai esant sąlygoms, kuriomis buvo leista tai daryti; o svarbiausia – EMST buvo paprašyta atsižvelgti į visus vėlesnius mokslinius duomenis, gautus po to, kai remiantis ankstesne moksline informacija, šis GMO buvo įvertintas kaip nepavojingas.14. 2006 m. kovo 29 d. nuomonėje (paskelbta 2006 m. balandžio 11 d.)[4] EMST, išnagrinėjusi Austrijos pateiktus įrodymus, pareiškė, kad šiuo metu turimi moksliniai įrodymai neparemia Austrijos pateiktų argumentų, ir padarė išvadą, kad nėra pagrindo manyti, kad tolesnis Zea Mays L. linija T25 teikimas į rinką gali turėti neigiamo poveikio žmonių ir gyvūnų sveikatai ar aplinkai esant sąlygoms, kuriomis buvo leista tai daryti.15. Taigi, remiantis Tarybos sprendimo 1999/468/EB 5 straipsnio 6 dalimi, Komisija gali pateikti Tarybai iš dalies pakeistą pasiūlymą, dar kartą pateikti savo pasiūlymą arba, remdamasi Sutartimi, pateikti pasiūlymą dėl teisės akto priėmimo.16. Atsižvelgus į 2005 m. birželio 24 d.Tarybos pareiškimą ir po dar vienos EMST konsultacijos atrodo, jau trečią kartą, kad moksliniu Zea mays L. linija T25 įvertinimu patvirtinama, kad nepanašu, kad šis produktas galėtų turėti neigiamo poveikio žmonių ir gyvūnų sveikatai ar aplinkai. Taigi Komisija mano, kad pasiūlymas neturėtų būti iš dalies pakeistas ir, remdamasi Tarybos sprendimo 1999/468/EB 5 straipsnio 6 dalimi, dar kartą pateikia savo pasiūlymą Tarybai.PasiūlymasTARYBOS SPRENDIMASdėl laikino draudimo Austrijoje naudoti ir parduoti genetiškai modifikuotus kukurūzus ( Zea mays L. linija T25) pagal Europos Parlamento ir Tarybos direktyvą 2001/18/EB(Tik tekstas vokiečių kalba yra autentiškas) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[5], ypač į jos 23 straipsnio 2 dalį,atsižvelgdama į Komisijos pasiūlymą,kadangi:1.  1998 m. balandžio 22 d. Komisijos sprendimu 98/293/EB dėl genetiškai modifikuotų kukurūzų ( Zea mays L. linija T25) remiantis Tarybos direktyva 90/220/EEB[6], buvo nuspręsta, kad turi būti duotas sutikimas šį produktą pateikti į rinką.2.  1998 m. rugpjūčio 3 d. Prancūzijos valdžios institucijos tokį sutikimą davė.3.  Pagal Direktyvos 2001/18/EB, pakeitusios Direktyvą 90/220/EEB[7], 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.4.  2000 m. gegužės 8 d. Austrija informavo Komisiją apie savo sprendimą laikinai uždrausti Zea mays L. T25 naudojimą ir pardavimą ir pateikė tokio sprendimo priežastis remiantis Direktyvos 90/220/EEB 16 straipsnio 1 dalies nuostatomis.5.  2001 m. liepos 20 d. Augalų mokslinis komitetas padarė išvadą, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus ir dėl kurių reikėtų peržiūrėti komiteto pirminę nuomonę apie tą produktą.6.  2004 m. sausio 9 d. bei vasario 9 ir 17 d. Austrija pateikė Komisijai papildomos informacijos, pagrindžiančios nacionalinių priemonių taikymą, susijusį su kukurūzų linija T25.7.  Remdamasi Direktyvos 2001/18/EB 28 straipsnio 1 dalimi, Komisija pasikonsultavo su Europos maisto saugos tarnyba (EMST), įsteigta pagal Europos Parlamento ir Tarybos reglamentą (EB) Nr. 178/2002[8], kuriuo remiantis ši Tarnyba pakeitė atitinkamus mokslinius komitetus.8.  2004 m. liepos 8 d.[9] Europos maisto saugos tarnyba padarė išvadą, kad Austrijos pateiktoje informacijoje nėra naujų mokslinių įrodymų, dėl kurių reikėtų kukurūzų linijos T25 rizikos aplinkai įvertinimą pripažinti negaliojančiu ir pateisintų to produkto naudojimo bei pardavimo Austrijoje draudimą.9.  Kadangi esant tokioms aplinkybėms nebuvo priežasčių manyti, kad produktas kelia pavojų žmonių sveikatai ar aplinkai, 2004 m. lapkričio 29 d. Komisija pateikė sprendimo, reikalaujančio, kad Austrija panaikintų laikinas apsaugos priemones, projektą svarstyti Direktyvos 2001/18/EB 30 straipsniu įsteigtam komitetui, pagal tos direktyvos 30 straipsnio 2 dalyje nustatytą tvarką.10.  Tačiau komitetas nuomonės nepateikė ir Komisija, remdamasi 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką[10], 5 straipsnio 4 dalimi, pateikė pasiūlymą Tarybai dėl priemonių, kurių turi būti imtasi.11.  2005 m. birželio 24 d. Taryba, remdamasi Sprendimo 1999/468/EB 5 straipsnio 6 dalimi, kvalifikuota balsų dauguma minėtą pasiūlymą atmetė.12.  Taryba savo pareiškime pažymėjo, kad „dar yra tam tikrų neaiškumų, susijusių su šios(-ių) genetiškai modifikuotų kukurūzų veislės[-ių] T25 nacionalinių apsaugos sąlygų priemonėmis rinkoje“ ir paragino Komisiją „rinkti kitus mokslinius įrodymus apie šį genetiškai modifikuotą organizmą (GMO) ir tęsti vertinimą, nustatantį, ar [Austrijos] taikoma laikina atsargumo priemonė, kuria siekiama sustabdyti [produkto] pateikimą į rinką [yra] pateisinama ir ar leidimas tokiam GMO vis dar atitinka Direktyvos 2001/18/EB saugumo reikalavimus“.13.  2005 m. lapkričio mėnesį EMST vėl buvo pasiteirauta, inter alia , ar yra kokių nors mokslinių priežasčių manyti, kad tolesnis T25 kukurūzų teikimas į rinką gali turėti neigiamą poveikį žmonių sveikatai ar aplinkai esant sąlygoms, kuriomis buvo leista tai daryti[11]. Svarbiausia, EMST buvo paprašyta atsižvelgti į bet kokią vėlesnę mokslinę informaciją, gautą po ankstesnių mokslinių nuomonių dėl šio GMO nepavojingumo.14.  2006 m. kovo 29 d. EMST pateikė savo nuomonę ir padarė išvadą, kad nėra pagrindo manyti, kad tolesnis T25 kukurūzų teikimas į rinką gali turėti neigiamo poveikio žmonių ir gyvūnų sveikatai ar aplinkai esant sąlygoms, kuriomis buvo leista tai daryti.15.  Todėl Austrija turėtų panaikinti apsaugos sąlygos priemones dėl Zea Mays L., linija T25,PRIĖMĖ ŠĮ SPRENDIMĄ:1 straipsnisAustrijos taikomos priemonės, draudžiančios naudoti ar parduoti genetiškai modifikuotus kukurūzus, Zea mays L. linija T25, kuriuos į rinką buvo leista pateikti Sprendimu 98/293/EB, nėra pagrįstos remiantis Direktyvos 2001/18/EB 23 straipsnio nuostatomis.2 straipsnisAustrija imasi reikiamų priemonių, kad patenkintų šio sprendimo reikalavimus ne vėliau kaip per 20 dienų nuo jos informavimo.3 straipsnisŠis sprendimas skirtas Austrijos Respublikai.Priimta Briuselyje,Tarybos varduPirmininkas [1] OL L 106, 2001 4 17, p. 1.[2] OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).[3] Komisijos prašymu Genetiškai modifikuotų organizmų mokslinės grupės pateikta nuomonė dėl Austrijos taikomo Direktyvos 2001/18/EB 23 straipsnio, EMST leidinys (2004) 78, 1–13 p.[4] Komisijos prašymu Genetiškai modifikuotų organizmų mokslinės grupės pateikta nuomonė apie genetiškai modifikuotus pasėlius (Bt176 kukurūzai, MON810 kukurūzai, T25 kukurūzai, Topas 19/2 aliejiniai rapsai ir Ms1xRf1 aliejiniai rapsai), kuriems remiantis Direktyvos 90/220/EEB 16 straipsniu taikoma apsaugos sąlyga, EMST leidinys (2006) 338, 1–15 p.[5] OL L 106, 2001 4 17, p. 1.[6] OL L 131, 1998 5 5, p. 30.[7] OL L 117, 1990 5 8, p. 15.[8] OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).[9] Komisijai prašant pateikta Mokslinės grupės nuomonė dėl genetiškai modifikuotų organizmų dėl Austrijos taikomo Direktyvos 2001/18/EB 23 straipsnio, EMST leidinys (2004) 78, 1–13 p.[10] OL L 184, 2001 7 17 1999, p. 23.[11] Komisijos prašymu Genetiškai modifikuotų organizmų mokslinės grupės pateikta nuomonė apie genetiškai modifikuotus pasėlius (Bt176 kukurūzai, MON810 kukurūzai, T25 kukurūzai, Topas 19/2 aliejiniai rapsai ir Ms1xRf1 aliejiniai rapsai), kuriems remiantis Direktyvos 90/220/EEB 16 straipsniu taikoma apsaugos sąlyga, EMST leidinys (2006) 338, 1–15 p.


|

52010PC0662

Pasiūlymas EUROPOS PARLAMENTO IR TARYBOS SPRENDIMAS dėl kelionės dokumentų, kurių turėtojui suteikiama teisė kirsti išorės sienas ir į kuriuos gali būti įklijuojama viza, sąrašo ir dėl šio sąrašo sudarymo mechanizmo sukūrimo  /* KOM/2010/0662 galutinis - COD 2010/0325 */

	[pic] | EUROPOS KOMISIJA |Briuselis, 2010.11.12KOM(2010) 662 galutinis2010/0325 (COD)PasiūlymasEUROPOS PARLAMENTO IR TARYBOS SPRENDIMASdėl kelionės dokumentų, kurių turėtojui suteikiama teisė kirsti išorės sienas ir į kuriuos gali būti įklijuojama viza, sąrašo ir dėl šio sąrašo sudarymo mechanizmo sukūrimoAIŠKINAMASIS MEMORANDUMAS1. Pasiūlymo aplinkybėsKonvencijos dėl Šengeno susitarimo įgyvendinimo 17 straipsnio 3 dalies a punkte nustatyta, kad „vykdomasis komitetas taip pat priima sprendimus šiais klausimais: … kelionės dokumentai, į kuriuos gali būti įklijuota viza“. Vadovaudamasis šiuo straipsniu vykdomasis komitetas priėmė du sprendimus 1998 m. ir 1999 m. „dėl dokumentų, į kuriuos gali būti įklijuojama viza, vadovo parengimo“ (SCH/Com-ex (98)56 ir SCH/Com-ex (99) 14), o vėliau parengta šiuo metu galiojanti „Kelionės dokumentų, kuriuos turi turėti trečiųjų šalių piliečiai, kad galėtų gauti vizą ir kirsti sienas, lentelė“. Bendrųjų konsulinių instrukcijų (BKI) 11 priede išdėstyti tam tikri „nustatymo, ar kelionės dokumentas gali atstoti vizą, kriterijai“. Tačiau 2010 m. balandžio 5 d. Europos Parlamento ir Tarybos reglamentu, nustatančiu Bendrijos vizų kodeksą (Vizų kodeksas), panaikinama ir Konvencijos dėl Šengeno susitarimo įgyvendinimo 17 straipsnio 3 dalis, kuri buvo SCH/Com-ex (98)56 ir SCH/Com-ex (99)14 teisinis pagrindas, ir BKI.Tarybos reglamento (EB) Nr. 789/2001 2 straipsnio 1 dalyje nustatyta, kad „kiekviena valstybė narė Tarybos Generaliniam Sekretoriui siunčia norimas padaryti.... pataisas, susijusias su …… dokumentų, prie kurių gali būti pridedama viza, žinynu“. To paties reglamento 3 straipsnyje nustatyta, kad „Tarybos Generalinis Sekretorius yra atsakingas už ….. dokumentų, prie kurių gali būti pridedama viza, žinyno... pataisytų redakcijų parengimą“. Be to, Vizų kodeksu panaikintas ir Reglamentas Nr. 789/2001.Šiuo metu galiojančią lentelę „Kelionės dokumentai, kuriuos turi turėti trečiųjų šalių piliečiai, kad galėtų gauti vizą ir kirsti sienas“ (toliau – lentelė) sudaro penkios dalys:I. Kelionės dokumentai, į kuriuos gali būti įklijuojama viza; šioje dalyje nurodyti dokumentai, kuriuos išduoda trečiosios šalys, kurių piliečiams taikomas vizų reikalavimas, trečiosios šalys, kurių piliečiams toks reikalavimas netaikomas ir valstybės narės, kol kas taikančios ne visą Šengeno acquis .II. Šengeno valstybių išduodami užsieniečių pasai, į kuriuos gali būti įklijuojama viza; šioje dalyje nurodyti užsieniečio kelionės dokumentas (užsieniečio pasas arba nepiliečio pasas), pabėgėlio kelionės dokumentas (1951 m. liepos 28 d. Ženevos konvencija) ir asmenų be pilietybės kelionės dokumentas (1954 m. rugsėjo 28 d. Niujorko konvencija).III. Tarptautinių organizacijų išduodamų kelionės dokumentų sąrašas: jame išvardyta tarptautinių organizacijų išduodamų 12 kelionės dokumentų.IV. Nuoseklus dokumentų originalų kopijų kaupimas (ši dalis niekada nebuvo parengta).V. Informacija apie žinomus fiktyvius pasus.Lentelė nuolatos atnaujinama pagal valstybių narių pranešimus Tarybos generaliniam sekretoriatui. Konsoliduotos versijos paprastai skelbiamos kartą per metus.Šios lentelės tikslas dvejopas: pasienio kontrolės institucijos gali patikrinti, ar pripažįstama, kad su atitinkamu dokumentu galima kirsti išorės sienas, o konsulinis personalas gali patikrinti, ar visos valstybės narės, taikančios bendrą vizų politiką, pripažįsta, kad į atitinkamą dokumentą gali būti įklijuojama viza. Išduotos ir įklijuotos vizos teritorinis galiojimas turi sutapti su kelionės dokumentą pripažįstančių valstybių narių teritorija, t. y., jei valstybė narė nepripažįsta atitinkamo kelionės dokumento, jo turėtojas negalės patekti į tos valstybės narės teritoriją. Vizų išdavimo tokais atvejais taisyklės nustatytos Vizų kodekso 25 straipsnio 3 dalyje.Pagal Šengeno sienų kodekso 5 straipsnio 1 dalies a punktą trečiųjų šalių piliečiai turi turėti „galiojantį kelionės dokumentą ar dokumentus, leidžiančius jiems kirsti sieną“.Pasiūlymo pagrindas ir tikslaiŠiuo metu galiojanti kelionės dokumentų lentelė, kuri buvo sudaryta tarpvyriausybiniu bendradarbiavimo Šengeno klausimais laikotarpiu, turi būti atnaujinta atsižvelgiant į Europos Sąjungos institucinę ir teisinę sistemą. Teisinis Šengeno nuostatų dėl vizų politikos ir „reikalavimų ir procedūrų, kurių valstybės narės turi laikytis prie [išorės] sienų tikrindamos asmenis“ pagrindas – Sutarties dėl Europos Sąjungos veikimo (SESV) 77 straipsnio 2 dalies a ir b punktai.Kai kuriose Vizų kodekso nuostatose minimi valstybių narių pripažįstami arba nepripažįstami trečiųjų šalių išduodami kelionės dokumentai. Šengeno sienų kodekse yra tik viena netiesioginė nuoroda į valstybių narių pripažįstamus arba nepripažįstamus kelionių dokumentus, kuriuos turi išorės sienas kirsti norintys trečiųjų šalių piliečiai. Šiuo metu galiojančioje lentelėje taip pat išvardyti dokumentai, kurių turėtojai turi teisę kirsti išorės sienas.Kol kas trečiųjų šalių išduodamų kelionės dokumentų sąrašai nėra sistemingai stebimi. Todėl valstybės narės neprivalo nurodyti savo pozicijos dėl visų į sąrašą įtrauktų dokumentų pripažinimo ar nepripažinimo. Taip tam tikrus kelionės dokumentus turintys asmenys susiduria su teisiniu netikrumu, nes kyla pavojus, kad jiems nebus leista atvykti į šalį arba jiems išduodama riboto teritorinio galiojimo viza, su kuria jie gali keliauti tik jų kelionės dokumentą pripažįstančiose valstybėse narėse. Be to, lentelėje nurodyti nepripažįstami dokumentai dažnai nepripažįstami ne dėl to, kad atitinkama valstybė narė priėmė sąmoningą sprendimą nepripažinti kelionės dokumento, bet dėl to, kad ji neišreiškė savo pozicijos dėl atitinkamo kelionės dokumento.Atsižvelgiant į tai, kad valstybės narės turi išimtinę kompetenciją dėl kelionės dokumentų pripažinimo, neįmanoma nustatyti taisyklių dėl kelionės dokumentų pripažinimo suderinimo. Todėl šiuo pasiūlymu tik nustatomas mechanizmas, kuriuo būtų užtikrinta, kad trečiųjų šalių išduodamų kelionės dokumentų sąrašas būtų nuolatos atnaujinamas, sukurtas centralizuotas tokių kelionės dokumentų techninio vertinimo mechanizmas ir galiausiai užtikrinta, kad valstybės narės išreikštų savo poziciją dėl visų į sąrašą įtrauktų kelionės dokumentų pripažinimo ar nepripažinimo. Tačiau pasiūlymu taip pat sudaromos sąlygos keistis informacija patariamajame komitete siekiant bendros valstybių narių pozicijos dėl tam tikro kelionės dokumento pripažinimo ar nepripažinimo.2. Teisiniai pasiūlymo aspektaiŠio pasiūlymo tikslas – nustatyti mechanizmą, kuriuo būtų užtikrinta, kad trečiųjų šalių išduodamų kelionės dokumentų sąrašas būtų nuolatos atnaujinamas, sukurtas centralizuotas tokių kelionės dokumentų techninio vertinimo mechanizmas ir galiausiai užtikrinta, kad valstybės narės išreikštų savo poziciją dėl šių kelionės dokumentų pripažinimo ar nepripažinimo. Kelionės dokumentų sąrašo struktūra atnaujinta ir susieta su Reglamentu (EB) Nr. 539/2001, nustatančiu trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus.Lentelėje taip pat bus pateikta informacija apie: kelionės dokumentus, kuriuos išduoda Šengeno acquis netaikančios valstybės narės, kelionės dokumentus, kuriuos valstybės narės išduoda trečiųjų šalių piliečiams, pabėgėliams pagal 1951 m. liepos 28 d. Ženevos konvenciją ir asmenims be pilietybės pagal 1954 m. rugsėjo 28 d. Niujorko konvenciją, taip pat kelionės dokumentus, kuriuos išduoda tarptautinės organizacijos, pvz., Jungtinės Tautos, Europos Sąjunga, Šiaurės Atlanto Sutarties Organizacija ir Tarptautinis Raudonojo kryžiaus komitetas.Taip pat sukurtas ryšys su Vizų kodekso nuostatomis dėl bendradarbiavimo Šengeno klausimais vietos lygmeniu (48 straipsnis). 48 straipsnio 1 dalies c punkte nustatyta, kad reikėtų nustatyti „išsamų priimančiosios šalies išduotų kelionės dokumentų sąrašą“. Tai padės atnaujinti duomenis.Į pasiūlymą neįtraukta galiojančios lentelės V dalis „Informacija apie žinomus fiktyvius pasus“. Nepripažįstamų fiktyvių kelionės dokumentų sąrašas negali būti laikomas baigtiniu todėl su juo susijusi papildoma nauda maža.Teisinis pasiūlymo pagrindas – SESV 77 straipsnio 2 dalis, nes tai ES teisinis pagrindas, Šengeno Vykdomojo komiteto sprendimams SCH/Com-ex (98) 56 ir SCH/Com-ex (99) 14 suteiktas 1999 m. gegužės 20 d. Tarybos sprendimu Nr. 1999/436/EB, nustatančiu kiekvienos nuostatos arba sprendimo, sudarančių Šengeno acquis , teisinį pagrindą atsižvelgiant į atitinkamas Europos bendrijos steigimo sutarties ir Europos Sąjungos sutarties nuostatas (C priedas, 4 straipsnis)[1].Pasiūlyme numatoma supaprastinti valdžios institucijų (ES ar nacionalinių) taikomą administracinę tvarką. Sukūrus centralizuotą mechanizmą, kurio forma būtų patariamasis komitetas, kuris galėtų atlikti trečiųjų šalių išduodamų kelionės dokumentų ir jų saugumo lygio techninį vertinimą, bus pasidalinta našta, nes visos valstybės narės pasidalins tokio vertinimo rezultatais ir bus išvengta veiksmų dubliavimo.Priėmus pasiūlymą bus panaikinti galiojantys teisės aktai.3. Konsultacijos su suinteresuotosiomis šalimis2008 m. spalio 3 d. Komisijos tarnybos surengė ekspertų susitikimą dėl kelionės dokumentų lentelės peržiūros. Dalyvavo 23 valstybių narių ekspertai.Valstybės narės pageidavo teisinio dokumento:o kuriuo būtų sukurtas mechanizmas, kuriuo užtikrinta, kad įrašai, susiję su trečiųjų šalių išduodamais dokumentais, būtų nuolatos atnaujinami;o kuriuo būtų sukurtas centralizuotas mechanizmas, kad valstybės narės galėtų atlikti techninį trečiųjų šalių išduodamų kelionės dokumentų vertinimą siekiant paremti valstybių narių sprendimų priėmimo procesą dėl kelionės dokumentų pripažinimo;o kuriuo būtų sukurtas mechanizmas, kuriuo valstybės narės būtų įpareigotos išreikšti savo poziciją dėl visų į sąrašą įtrauktų kelionės dokumentų;o galėtų būti numatyta suderinta pozicija dėl „tradicinių“ kelionės dokumentų rūšių (paprastų, diplomatinių ir tarnybinių, pareiginių arba specialių pasų);o pagal kurį lentelė būtų grindžiama 2001 m. kovo 15 d. Tarybos reglamento (EB) Nr. 539/2001, nustatančio trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, I ir II sąrašais;o kuriuo būtų išlaikyta dabartinė lentelės struktūra, tačiau išbraukta V dalis;o kuriuo būtų užtikrinta, kad lentelė būtų skelbiama internete ir atnaujinama Komisijos. Elektroninėje duomenų bazėje turėtų būti pateikti visų į sąrašą įtrauktų kelionės dokumentų pavyzdžiai.Komisijos pasiūlyme atsižvelgta į visus ekspertų pasiūlymus, išskyrus pageidavimą labiau suderinti dokumentų pripažinimą, atsižvelgiant į pirmiau minėtųs teisinius suvaržymus, ir pageidavimą sukurti internetinę duomenų bazę, kurioje būtų visų kelionės dokumentų pavyzdžiai. Nors Komisija pastarajam pageidavimui visiškai pritaria, tačiau mano, kad pagrindinė su dabartine kelionės dokumentų lentele susijusi problema yra nenuosekliai atnaujinami su trečiųjų šalių išduodamais dokumentais susiję įrašai ir neigiamas poveikis veiklos lygmeniu (visų pirma vienodų vizų išdavimo srityje), atsirandantis dėl to, kad valstybės narės nepriima vienodos pozicijos dėl dokumentų pripažinimo arba nepripažinimo. Todėl pirmiausia reikėtų siekti sukurti šioms problemoms spręsti skirtus kanalus ir procedūras. Tokią duomenų bazę sukurti truktų ilgai, reikėtų daug išteklių ir dėl to paprasčiausiai būtų vėluojama priimti svarbesnėms problemoms spręsti skirtą teisės aktą. Atsižvelgiant į ilgalaikę perspektyvą būtų galima sukurti sąveiką su FADO (internetinė keitimosi informacija apie klastotus ir autentiškus dokumentus sistema, sukurta pagal Bendruosius veiksmus 98/700/TVR, kurią valdo Tarybos generalinis sekretoriatas) internetinę kelionės dokumentų lentelę parengiant pagal tam tikrus FADO elementus (pvz., kelionės dokumentų pavyzdžių nuotraukas) ir taip išvengiant bereikalingo pastangų dubliavimo. Komisijos siūlymu, kelionės dokumentų sąrašas ir jo vėlesni atnaujinimai bus pateikiami elektronine forma duomenų bazėje „Circa“.Komisijos tarnybų parengtame susitikimo dokumente, skirtame 2008 m. spalio mėn. vykusiam ekspertų susitikimui, išdėstytos valstybių narių ekspertų svarstytos galimybės.Siekiant didesnio suderinimo ir kartu išsaugant valstybių narių išimtinę kompetenciją kelionės dokumentų pripažinimo srityje pasirinkta galimybė parengti teisės aktą, kuriuo būtų nustatytas kelionės dokumentų sąrašo sudarymo mechanizmas ir būtų nuolatos atnaujinama sąraše pateikta informacija apie trečiųjų šalių išduodamus kelionės dokumentus ir apie tai ar valstybės narės šiuos dokumentus pripažįsta ar ne.4. Poveikio vertinimasAtsižvelgiant į tai, kad pasiūlymo tikslai yra pritaikyti jau galiojančią kelionės dokumentų lentelę prie Europos Sąjungos institucinės ir teisinės sistemos, padaryti esamą sistemą veiksmingesnę ir sukurti keitimosi informacija apie valstybių narių nacionaliniu lygmeniu priimtus sprendimus sistemą, poveikio vertinimo atlikti nereikia.5. Proporcingumo ir subsidiarumo principaiKelionės dokumentų lentelė yra neatsiejama Šengeno acquis dėl sienų ir vizų dalis. Pasiūlymo tikslai yra pritaikyti jau galiojančią kelionės dokumentų lentelę prie Europos Sąjungos institucinės ir teisinės sistemos, padaryti esamą sistemą veiksmingesnę ir sukurti keitimosi informacija apie valstybių narių nacionaliniu lygmeniu priimtus sprendimus sistemą.6. Pasirinkta priemonėKelionės dokumentų pripažinimas svarbus siekiant įgyvendinti galiojančius Sąjungos teisės aktus (t. y. Šengeno sienų kodeksą ir Vizų kodeksą): tai iš esmės susiję su Šengeno acquis nuostatų, susijusių su asmenų tikrinimu prie išorės sienų ir trumpalaikių vizų išdavimu, taikymu. Tačiau atsižvelgiant į tai, kad valstybės narės turi išimtinę kompetenciją kelionės dokumentų pripažinimo srityje, pasirinkta priemonė bus Europos Parlamento ir Tarybos sprendimas, nes jis taikomas tik kelionės dokumentų lentelės peržiūrai ir atnaujinimui.7. Poveikis biudžetuiSiūlomu sprendimu Europos Sąjungos biudžetui poveikis nedaromas.2010/0325 (COD)PasiūlymasEUROPOS PARLAMENTO IR TARYBOS SPRENDIMASdėl kelionės dokumentų, kurių turėtojui suteikiama teisė kirsti išorės sienas ir į kuriuos gali būti įklijuojama viza, sąrašo ir dėl šio sąrašo sudarymo mechanizmo sukūrimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 77 straipsnio 2 dalį,atsižvelgdami į Europos Komisijos pasiūlymą,teisės akto pasiūlymą perdavus nacionaliniams parlamentams,laikydamiesi įprastos teisėkūros procedūros,kadangi:1.  Pagal 1985 m. birželio 14 d. Konvencijos dėl Šengeno susitarimo įgyvendinimo 17 straipsnio 3 dalies a punktą[2] sprendimais SCH/Com-ex (98)56[3] ir SCH/Com-ex (99)14[4] nustatytas kelionės dokumentų, kuriais jų turėtojui suteikiama teisė kirsti išorės sienas ir į kuriuos gali būti įklijuojama viza, vadovas. Šiuos sprendimus reikia pritaikyti prie institucinės ir teisinės Europos Sąjungos sistemos.2.  Reikėtų sistemingai stebėti trečiųjų šalių išduodamų kelionės dokumentų sąrašus, kad valstybių narių institucijos, atsakingos už prašymų išduoti vizą tvarkymą ir sienų kontrolę, turėtų tikslią informaciją apie trečiųjų šalių piliečių pateikiamus kelionės dokumentus. Reikėtų atnaujinti ir padaryti veiksmingesnę valstybių narių keitimosi informacija apie išduodamus kelionės dokumentus ir tų kelionės dokumentų pripažinimą valstybėse narėse, taip pat visos informacijos skelbimo viešai sistemą.3.  Pagal 2009 m. liepos 13 d. Europos Parlamento ir Tarybos Reglamento (EB) Nr. 810/2009, nustatančio Bendrijos vizų kodeksą[5], 48 straipsnio 1 dalies c punktą bendradarbiaujant Šengeno klausimais vietos lygmeniu turėtų būti sudarytas išsamus priimančiosios šalies išduodamų kelionės dokumentų sąrašas.4.  Reikėtų sukurti mechanizmą, kuriuo būtų užtikrinama, kad kelionės dokumentų sąrašas būtų nuolatos atnaujinamas ir prireikus atliekamas bendras į sąrašą įtrauktų kelionės dokumentų techninis vertinimas, taip pat valstybės narės būtų įpareigojamos pateikti savo poziciją dėl šių dokumentų pripažinimo arba nepripažinimo.5.  Valstybės narės yra ir turėtų toliau būti atsakingos už kelionės dokumentų pripažinimą, kad jų turėtojas galėtų kirsti išorės sienas ir į juos būtų galima į klijuoti vizą.6.  Valstybės narės turėtų pranešti apie savo poziciją dėl visų kelionės dokumentų ir siekti suderinti savo pozicijas dėl skirtingų kelionės dokumentų rūšių.7.  Šiam sprendimui įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[6].8.  Kalbant apie Islandiją ir Norvegiją, šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl šių dviejų valstybių asociacijos įgyvendinant, taikant ir plėtojant Šengeno acquis [7], patenkančios į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant šį susitarimą[8] 1 straipsnio A, B ir C punktuose nurodytą sritį.9.  Kalbant apie Šveicariją, šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos sudarytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis [9], patenkančios į Tarybos sprendimo 1999/437/EB 1 straipsnio A, B ir C punktuose nurodytą sritį, minėtą sprendimą siejant su Tarybos sprendimo 2008/146/EB 3 straipsniu[10].10.  Kalbant apie Lichtenšteiną, šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytame protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis , patenkančios į Tarybos sprendimo 1999/437/EB 1 straipsnio A, B ir C punktuose nurodytą sritį, minėtą sprendimą siejant su Tarybos sprendimo 2008/261/EB 3 straipsniu[11].11.  Pagal Protokolo dėl Danijos pozicijos, pridedamo prie Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį teisės aktą, todėl jis nėra jai privalomas ar taikomas. Kadangi šį teisės aktą numatoma priimti remiantis Šengeno acquis pagal Sutarties dėl Europos Sąjungos veikimo V antraštinės dalies nuostatas, Danija pagal Protokolo 5 straipsnį per šešis mėnesius nuo tos dienos, kai Taryba priima šį teisės aktą, nusprendžia, ar ji šį sprendimą įgyvendins savo nacionalinėje teisėje.12.  Šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas[12]. todėl Jungtinė Karalystė nedalyvauja priimant sprendimą, jis nėra jai privalomas ar taikomas.13.  Šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas[13]. Todėl Airija nedalyvauja priimant sprendimą, jis nėra jai privalomas ar taikomas.14.  Kalbant apie Kiprą šis sprendimas yra Šengeno acquis grindžiamas ar kitaip su juo susijęs aktas, kaip apibrėžta 2003 m. Stojimo akto 3 straipsnio 2 dalyje.15.  Šis sprendimas yra Šengeno acquis grindžiamas ar kitaip susijęs su juo susijęs aktas, kaip apibrėžta 2005 m. Stojimo akto 4 straipsnio 2 dalyje,PRIĖMĖ ŠĮ SPRENDIMĄ:1 straipsnisDalykas ir taikymo sritis16.  Šiuo sprendimu nustatomas kelionės dokumentų, kurių turėtojui suteikiama teisė kirsti išorės sienas ir į kuriuos gali būti įklijuojama viza, sąrašas (toliau – kelionės dokumentų sąrašas) ir tokio sąrašo sudarymo mechanizmas.17.  Šis sprendimas taikomas kelionės dokumentams, pavyzdžiui, nacionaliniams pasams (paprastiems, diplomatiniams arba tarnybiniams ir pareiginiams arba specialiems pasams), laikiniesiems kelionės dokumentams, pabėgėlių ir asmenų be pilietybės kelionės dokumentams, tarptautinių organizacijų išduodamiems kelionės dokumentams arba laissez-passer .2 straipsnisKelionės dokumentų sąrašo sudarymas18.  Komisija, padedama valstybių narių, ir pagal informaciją, gautą vykdant bendradarbiavimą Šengeno klausimais vietos lygmeniu, sudaro kelionės dokumentų sąrašą, nurodytą 2009 m. liepos 13 d. Europos Parlamento ir Tarybos reglamento (EB) Nr. 810/2009, nustatančio Bendrijos vizų kodeksą, 48 straipsnio 1 dalies c punkte.19.  Kelionės dokumentų sąrašas sudaromas 7 straipsnio 2 dalyje nurodyta tvarka.3 straipsnisSąrašo struktūra20.  Sąrašą sudaro trys dalys.21.  I dalį sudaro trečiųjų šalių ir teritorinių vienetų išduodami kelionės dokumentai, išvardyti 2001 m. kovo 15 d. Tarybos reglamento (EB) Nr. 539/2001, nustatančio trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, I ir II prieduose[14].22.  II dalį sudaro šie Europos Sąjungos valstybių narių išduodami kelionės dokumentai:a) trečiųjų šalių piliečiams išduodami kelionės dokumentai,b) pagal 1951 m. liepos 28 d. Jungtinių Tautų konvenciją dėl pabėgėlių statuso pabėgėliams išduodami kelionės dokumentai,c) pagal 1954 m. rugsėjo 28 d. Jungtinių Tautų Konvenciją dėl asmenų be pilietybės statuso asmenims be pilietybės išduodami kelionės dokumentai,d) Jungtinės Karalystės išduodami kelionės dokumentai Britanijos piliečiams, kurie pagal Sąjungos teisę nėra Jungtinės Didžiosios Britanijos ir Šiaurės Airijos Karalystės piliečiai.23.  III dalį sudaro tarptautinių organizacijų išduodami kelionės dokumentai.24.  Apskritai, kai atitinkamas kelionės dokumentas įtraukiamas į sąrašą, tai taikoma visoms galiojančioms to kelionės dokumento serijoms.25.  Jeigu trečioji šalis neišduoda tam tikros rūšies kelionės dokumento, tai nurodoma sąraše įrašant „neišduodama“.4 straipsnisPranešimas apie į sąrašą įtrauktų dokumentų pripažinimą arba nepripažinimą26.  Per vieną mėnesį nuo 2 straipsnio 1 dalyje nurodyto sąrašo paskelbimo valstybės narės praneša Komisijai apie savo poziciją dėl kelionės dokumentų pripažinimo arba nepripažinimo.27.  7 straipsnio 1 dalyje nurodytame komitete valstybės narės keičiasi informacija apie konkrečių kelionės dokumentų pripažinimo arba nepripažinimo priežastis, siekdamos suderinti poziciją.28.  Valstybės narės praneša Komisijai apie visus pokyčius dėl anksčiau nurodyto tam tikro kelionės dokumento pripažinimo arba nepripažinimo.5 straipsnisIšduodami nauji kelionės dokumentai29.  Valstybės narės praneša Komisijai apie naujus kelionės dokumentus, nurodytus 3 straipsnio 3 dalies a–c punktuose.30.  Valstybės narės praneša Komisijai apie trečiųjų šalių, valstybių narių ir tarptautinių organizacijų išduodamus naujus kelionės dokumentus, nurodytus 3 straipsnio 2 dalyje, 3 straipsnio 3 dalies d punkte ir 3 straipsnio 4 dalyje.31.  Komisija atnaujina sąrašą pagal gautus pranešimus ir informaciją ir prašo valstybių narių pranešti savo poziciją dėl pripažinimo arba nepripažinimo pagal 4 straipsnį.4. Atnaujintas kelionės dokumentų sąrašas sudaromas 7 straipsnio 2 dalyje nurodyta tvarka.6 straipsnisKelionės dokumentų techninių standartų vertinimas32.  Siekdama padėti valstybėms narėms atlikti kelionės dokumentų techninių standartų vertinimą, Komisija, laikydamasi 7 straipsnio 2 dalyje nustatytos tvarkos, gali atlikti tokių kelionės dokumentų techninę analizę.33.  Kelionės dokumento techninio vertinimo rezultatai perduodami valstybėms narėms.7 straipsnisKomiteto procedūra34.  Komisijai padeda komitetas (Kelionės dokumentų komitetas).35.  Jei daroma nuoroda į šią dalį, taikomi Sprendimo 1999/468/EB 3 ir 7 straipsniai, atsižvelgiant į jo 8 straipsnio nuostatas.8 straipsnisSąrašo paskelbimasKomisija supažindina valstybes nares ir visuomenę su sąrašu, įskaitant pranešimus pagal 4 straipsnį, šią informaciją skelbdama nuolat atnaujinamame elektroniniame leidinyje.9 straipsnisPanaikinimasSprendimai SCH/Com-ex (98) 56 ir SCH/Com-ex (99) 14 panaikinami.10 straipsnisĮsigaliojimas1. Šis sprendimas įsigalioja […] dieną po jo paskelbimo Europos Sąjungos oficialiajame leidinyje .2. Visos šio sprendimo nuostatos taikomos nuo jo įsigaliojimo datos, išskyrus 9 straipsnį, kuris bus taikomas nuo dienos, kurią Komisija pirmą kartą paskelbs 8 straipsnyje nurodytą sąrašą.11 straipsnisŠis sprendimas skirtas valstybėms narėms pagal Sutartis.Priimta [...]Europos Parlamento vardu Tarybos varduPirmininkas Pirmininkas [1] OL L 176, 1999 7 10, p. 17.[2] OL L 239, 2000 9 22, p. 19.[3] OL L 239, 2000 9 22, p. 207.[4] OL L 239, 2000 9 22, p. 298.[5] OL L 243, 2009 9 15, p. 1.[6] OL L 184, 1999 7 17, p. 23.[7] OL L 176, 1999 7 10, p. 36.[8] OL L 176, 1999 7 10, p. 31.[9] OL L 53, 2008 2 27, p. 52.[10] OL L 53, 2008 2 27, p. 1.[11] OL L 83, 2008 3 26, p. 3.[12] OL L 131, 2000 6 1, p. 43.[13] OL L 64, 2002 3 7, p. 20.[14] OL L 81, 2001 3 21, p. 1.


Svarbus teisinis pranešimas

|

52005PC0168

Pasiūlymas Tarybos sprendimas dėl laikino genetiškai modifikuotų kukurūzų (Zea mays L. linija MON 810) draudimo naudoti ir parduoti Austrijoje pagal Direktyvą 2001/18/EB  /* KOM/2005/0168 galutinis */

	[pic] | EUROPOS BENDRIJŲ KOMISIJA |Briuselis, 26.4.2005KOM(2005) 168 galutinisPasiūlymasTARYBOS SPRENDIMASdėl laikino genetiškai modifikuotų kukurūzų (Zea mays L. linija MON 810) draudimo naudoti ir parduoti Austrijoje pagal Direktyvą 2001/18/EB(pateikta Komisijos)AIŠKINAMASIS MEMORANDUMAS1. Dėl genetiškai modifikuotų kukurūzų (Z ea mays L. linija MON 810), 1998 m. balandžio 22 d. Komisijos sprendimu 98/294/EB vadovaujantis Tarybos direktyva 90/220/EEB buvo nuspręsta, kad produkto pateikimui į rinką duodamas sutikimas.2. 1998 m. rugpjūčio 3 d. Prancūzijos valdžios institucijos davė sutikimą to produkto pateikimui į rinką.3. Pagal Direktyvos 2001/18/EB, pakeitusios Direktyvą 90/220/EEB, 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.4. Pagal Direktyvos 90/220/EEB 16 straipsnio nuostatas, 1999 m. birželio 2 d. Austrijos valdžios institucijos informavo Komisiją apie savo sprendimą laikinai uždrausti naudoti ir parduoti genetiškai modifikuotus kukurūzus ir pateikė tokio sprendimo priežastis.5. Augalų mokslinis komitetas mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti komiteto pirminę nuomonę dėl to produkto.6. 2004 m. sausio 9 d. bei vasario 9 ir 17 d. Austrija pateikė Komisijai papildomos informacijos, palaikančios nacionalinių priemonių įvedimą dėl kukurūzų linijos MON 810.7. Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti kukurūzų linijos MON 810 rizikos aplinkai įvertinimą ir pateisintų to produkto naudojimo bei pardavimo Austrijoje draudimą.8. Tokiomis aplinkybėmis Komisija Direktyvos 2001/18/EB 23 straipsniu įpareigojama priimti sprendimą pagal šios direktyvos, kuriai taikomi Sprendimo 1999/468/EB 5 ir 7 straipsniai atsižvelgiant į jo 8 straipsnio nuostatas, 30 straipsnio 2 dalyje nustatytą tvarką.9. Kadangi Augalų mokslinis komitetas ir Europos maisto saugos tarnyba mano, kad produktas nekelia pavojaus žmonių sveikatai ar aplinkai, Komisija parengė sprendimo projektą, kuriame prašoma Austrijos panaikinti jos įvestas priemones, taikomas kukurūzų linijai MON 810.10. Sprendimo projektas pagal Sprendimo 1999/468/EB 5 straipsnio 2 dalies nuostatų buvo pateiktas Direktyvos 2001/18/EB 30 straipsniu įsteigto komiteto nuomonei.11. Po konsultacijų, komitetas 2004 m. lapkričio 29 d. nepateikė savo nuomonės, todėl Komisija, vadovaudamasi Sprendimo 1999/468/EB 5 straipsnio 4 dalimi, nedelsdama pateikia Tarybai pasiūlymą dėl priemonių, kurių turi būti imtasi, ir apie tai praneša Europos Parlamentui.12. Sprendimo 999/468/EB 5 straipsnio 6 dalyje numatyta, kad Taryba, atsižvelgdama į tokią poziciją, prireikus kvalifikuota balsų dauguma gali priimti sprendimą per Direktyvos 2001/18/EB 30 straipsnio 2 dalyje nustatytą trijų mėnesių terminą. Jei per tų trijų mėnesių terminą Taryba kvalifikuota balsų dauguma nusprendžia nepritarti pasiūlymui, Komisija jį svarsto iš naujo; jei pasibaigus tam laikotarpiui Taryba nepriėmė pasiūlyto įgyvendinimo akto ir neprieštaravo jam, pasiūlytą įgyvendinimo aktą priima Komisija.PasiūlymasTARYBOS SPRENDIMASdėl laikino genetiškai modifikuotų kukurūzų (Zea mays L. linija MON 810) draudimo naudoti ir parduoti Austrijoje pagal Direktyvą 2001/18/EB(Tekstas svarbus EEE)(Tik tekstas vokiečių kalba yra autentiškas)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[1], ypač į jos 23 straipsnio 2 dalį,atsižvelgdama į Komisijos pasiūlymą,kadangi:(1) 1998 m. balandžio 22 d. Komisijos sprendimu 98/294/EB dėl genetiškai modifikuotų kukurūzų (Zea mays L. line MON 810) remiantis Tarybos direktyva 90/220/EEB[2], buvo nuspręsta, kad produkto pateikimui į rinką turi būti duotas sutikimas.(2) 1998 m. rugpjūčio 3 d. Prancūzijos kompetentingos institucijos davė sutikimą to produkto pateikimui į rinką.(3) Pagal Direktyvos 2001/18/EB, pakeitusios Direktyvą 90/220/EEB[3], 35 straipsnio 1 dalies nuostatas, procedūroms dėl pranešimų apie genetiškai modifikuotų organizmų pateikimą į rinką, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.(4) 1999 birželio 2 d. Austrija informavo Komisiją apie savo sprendimą laikinai uždrausti genetiškai modifikuotų kukurūzų naudojimą ir pardavimą ir pateikė tokio sprendimo priežastis remiantis Direktyvos 90/220/EEB 16 straipsnio 1 dalies nuostatomis.(5) Augalų mokslinis komitetas mano, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus, ir kurie sudarytų pagrindą peržiūrėti pirminę komiteto nuomonę dėl to produkto.(6) 2004 m. sausio 9 d. ir vasario 9 bei 17 d. Austrija pateikė Komisijai papildomos informacijos, palaikančios nacionalinių priemonių dėl kukurūzų linijos MON 810 įvedimą.(7) Europos maisto saugos tarnyba mano, kad Austrijos pateiktoje informacijoje nėra naujų mokslinių įrodymų, kurie duotų pagrindo atmesti kukurūzų linijos MON 810 rizikos aplinkai įvertinimą, ir kurie pateisintų to produkto naudojimo ir pardavimo Austrijoje draudimą.(8) Esant tokioms aplinkybėms, nėra pagrindo manyti, kad produktas keltų pavojų žmonių sveikatai ar aplinkai.(9) Austrija turėtų panaikinti įvestas priemones.(10) Direktyvos 2001/18/EB 30 straipsniu įsteigtas komitetas, pagal šios direktyvos 30 straipsnio 2 dalyje nustatytą tvarką, po konsultacijų, 2004 m. lapkričio 29 d. nepateikė nuomonės dėl Komisijos sprendimo projekte nustatytų priemonių,PRIĖMĖ ŠĮ SPRENDIMĄ:1 straipsnisAustrijos taikomos priemonės uždrausti genetiškai modifikuotų kukurūzų, kurių pateikimas į rinką buvo leistas Sprendimu 98/294/EB, naudojimą ir pardavimą, nėra pagrįstos remiantis Direktyvos 2001/18/EB 23 straipsnio nuostatomis.2 straipsnisAustrija imasi reikiamų priemonių, kad patenkintų šio sprendimo reikalavimus ne vėliau kaip per 20 dienų nuo jos informavimo.3 straipsnisŠis sprendimas skirtas Austrijos Respublikai.Priimta Briuselyje,Tarybos varduPirmininkas

[1] OL L 106, 2001 4 17, p. 1.

[2] OL L 131, 1998 5 5, p. 32.

[3] OL L 117, 1990 5 8, p. 15.


               EUROPOS KOMISIJA
            Briuselis, 2017 07 27
            COM(2017) 396 final
            2017/0172(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl I protokolo IX priedo „Užjūrio šalys ir teritorijos“ dalinio pakeitimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl numatomo priimti sprendimo, kuriuo iš dalies keičiamas to susitarimo I protokolo IX priedas „Užjūrio šalys ir teritorijos“.

               2.Pasiūlymo aplinkybės

               2.1.CARIFORUM valstybių ir Europos bendrijos bei jos valstybių narių ekonominės partnerystės susitarimas

               CARIFORUM valstybių ir Europos bendrijos bei jos valstybių narių ekonominės partnerystės susitarimo (toliau – Susitarimas) tikslas – sudarant prekybos partnerystę, atitinkančią darnaus vystymosi tikslus, Tūkstantmečio vystymosi tikslus ir Kotonu susitarimą, padėti mažinti ir galiausiai visiškai panaikinti skurdą.

               Susitarimas pasirašytas 2008 m. spalio 15 d. ir yra laikinai taikomas nuo 2008 m. gruodžio 29 d.

               2.2.Jungtinė CARIFORUM IR ES taryba

               Jungtinė CARIFORUM ir ES taryba atsako už Susitarimo veikimą bei įgyvendinimą ir stebi, kaip siekiama jo tikslų. Taryba posėdžiauja ministrų lygmeniu reguliariai, ne rečiau nei kas dvejus metus. Siekiant šio susitarimo tikslų, Jungtinė taryba turi įgaliojimus priimti sprendimus visais Susitarimu reglamentuojamais klausimais. Sprendimai yra privalomi Šalims ir Susitarimą pasirašiusioms CARIFORUM valstybėms, kurios imasi visų reikalingų priemonių juos įgyvendinti pagal kiekvienos Šalies ir Susitarimą pasirašiusios CARIFORUM valstybės vidaus taisykles.

               2.3.Numatomas Jungtinės CARIFORUM ir ES tarybos aktas

               2017 m. lapkričio 17 d. ketvirtajame Jungtinės CARIFORUM ir ES tarybos posėdyje turi būti priimtas sprendimas dėl I protokolo IX priedo, kuriame pateiktas Užjūrio šalių ir teritorijų (UŠT) sąrašas, dalinio pakeitimo (toliau – numatomas aktas).

               Numatomo akto tikslas – pagal SESV II priedą atnaujinti ir suderinti Susitarimo I protokolo IX priedo UŠT sąrašą atsižvelgiant į pasikeitusį trijų sąraše esančių teritorijų statusą.

               2012 m. sausio 1 d. Sen Bartelemi (FR) tapo asocijuotoji Europos Sąjungos užjūrio teritorija. 2014 m. sausio 1 d. Majotas (FR) tapo Europos Sąjungos atokiausiu regionu. 2014 m. sausio 1 d. taip pat įsigaliojo Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos, kuris taikomas visoms SESV II priede išvardytoms UŠT. Todėl reikėtų atnaujinti Susitarimo I protokolo IX priede pateiktą UŠT sąrašą.

               Numatomas aktas Šalims privalomas pagal Susitarimo 229 straipsnio 1 ir 2 dalis.

               3.Pozicija, kurios turi būti laikomasi Sąjungos vardu

               Susitarimas pasirašytas 2008 m. spalio 15 d. ir yra laikinai taikomas nuo 2008 m. gruodžio 29 d.

               Siūloma pozicija, kurios turi būti laikomasi Sąjungos vardu, siekiama užtikrinti, kad numatomas aktas būtų privalomas.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje nustatyta, kad priimami sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               4.1.2.Teisinio pagrindo taikymas aptariamuoju atveju

               Jungtinė CARIFORUM ir ES taryba yra Susitarimu įsteigtas organas.

               Aktas, kurį Jungtinė CARIFORUM ir ES taryba raginama priimti, yra teisinę galią turintis aktas. Vadovaujantis Susitarimo 229 straipsnio 1 ir 2 dalimis numatomas aktas Šalims privalomas pagal tarptautinę teisę.

               Numatomu aktu Susitarimo institucinė struktūra nėra nei papildoma, nei keičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas iš esmės priklauso nuo numatomo akto, dėl kurio Sąjungos vardu turi būti laikomasi pozicijos, tikslo ir turinio.

               4.2.2.Teisinio pagrindo taikymas aptariamuoju atveju

               Numatomo akto pagrindinis tikslas ir turinys susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               2017/0172 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl I protokolo IX priedo „Užjūrio šalys ir teritorijos“ dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)CARIFORUM valstybių ir Europos bendrijos bei jos valstybių narių ekonominės partnerystės susitarimas
                  1
                (toliau – Susitarimas) pasirašytas 2008 m. spalio 15 d. ir laikinai taikomas nuo 2008 m. gruodžio 29 d.;

               (2)pagal Susitarimo 229 straipsnio 1 ir 2 dalis Jungtinė CARIFORUM ir ES taryba gali priimti sprendimus, kurie privalomi Šalims ir Susitarimą pasirašiusioms CARIFORUM valstybėms, kurios imasi visų reikalingų priemonių juos įgyvendinti pagal kiekvienos Šalies ir Susitarimą pasirašiusios CARIFORUM valstybės vidaus taisykles;

               (3)2017 m. lapkričio 17 d. ketvirtajame Jungtinės CARIFORUM ir ES tarybos posėdyje turi būti priimtas sprendimas dėl I protokolo IX priedo, kuriame pateiktas Užjūrio šalių ir teritorijų (UŠT) sąrašas, dalinio pakeitimo;

               (4)tikslinga priimti poziciją, kurios Sąjungos vardu turi būti laikomasi Jungtinėje CARIFORUM ir ES taryboje, nes sprendimas bus privalomas Sąjungai;

               (5)pridedamas pasiūlymas dėl Tarybos sprendimo yra Susitarimo I protokolo IX priedo dalinio pakeitimo teisinė priemonė. Šio dalinio pakeitimo tikslas – pagal SESV II priedą atnaujinti ir suderinti Susitarimo I protokolo IX priedo UŠT sąrašą atsižvelgiant į pasikeitusį trijų sąraše esančių teritorijų statusą;

               (6)kadangi Jungtinės CARIFORUM ir ES tarybos aktu bus keičiamas Susitarimo I protokolo IX priedas, tikslinga po priėmimo jį paskelbti Europos Sąjungos oficialiajame leidinyje;

               (7)Jungtinėje CARIFORUM ir ES taryboje Sąjungą atstovauja Komisija pagal Europos Sąjungos sutarties 17 straipsnio 1 dalį. Valstybės narės palaiko Sąjungos poziciją pagal Europos Sąjungos sutarties 4 straipsnio 3 dalį,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 2017 m. lapkričio 17 d. vyksiančiame ketvirtajame Jungtinės CARIFORUM ir ES tarybos posėdyje, grindžiama prie šio sprendimo pridedamu Jungtinės CARIFORUM ir ES tarybos sprendimo projektu.

               2 straipsnis

               Šis sprendimas skirtas Komisijai ir valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  OL L 289, 2008 10 30, p. 3.

    ---documentbreak---

               EUROPOS KOMISIJA
            Briuselis, 2017 07 27
            COM(2017) 396 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi CARIFORUM valstybių ir Europos bendrijos bei jos valstybių narių ekonominės partnerystės susitarimo Jungtinėje CARIFORUM ir ES taryboje, dėl I protokolo IX priedo „Užjūrio šalys ir teritorijos“ dalinio pakeitimo

               PRIEDĖLIS

               PROJEKTAS

               [data]

               JUNGTINĖS CARIFORUM IR ES TARYBOS, įsteigtos CARIFORUM valstybių ir Europos bendrijos bei jos valstybių narių ekonominės partnerystės susitarimu,

               SPRENDIMAS Nr. …/2017 dėl I protokolo IX priedo „Užjūrio šalys ir teritorijos“ dalinio pakeitimo

               JUNGTINĖ CARIFORUM IR ES TARYBA,

               atsižvelgdama į CARIFORUM valstybių ir Europos bendrijos bei jos valstybių narių ekonominės partnerystės susitarimą (toliau – Susitarimas), ypač į jo I protokolo 41 straipsnį,

               kadangi:

               1)Susitarimo I protokole „Dėl sąvokos „produktų kilmė“ apibrėžties ir administracinio bendradarbiavimo metodų“ Užjūrio šalys ir teritorijos (UŠT) apibrėžtos kaip to protokolo IX priede nurodytos Užjūrio šalys ir teritorijos;

               2)pasikeitus Majoto
                  1
                ir Sen Bartelemi
                  2
                statusui ir įsigaliojus Tarybos sprendimui 2013/755/ES dėl užjūrio šalių bei teritorijų ir Europos Sąjungos asociacijos
                  3
               , turėtų būti atnaujintas Susitarimo I protokolo IX priede pateiktas užjūrio šalių ir teritorijų sąrašas;

               NUSPRENDĖ:

               1 straipsnis

               I protokolo IX priedas pakeičiamas prie šio sprendimo pridėtu priedu.

               2 straipsnis

               Šis sprendimas įsigalioja … m. ... ... d.

               Priimta [……] [….…] 2017 m.

                        CARIFORUM valstybių vardu

                        ES vardu

               I protokolo IX PRIEDAS.

               Užjūrio šalys ir teritorijos

               Šiame protokole „užjūrio šalys ir teritorijos“ – toliau išvardytos Sutarties dėl Europos Sąjungos veikimo II priede nurodytos šalys ir teritorijos:

               (Sąrašu nedaromas poveikis šių šalių ir teritorijų statusui ar būsimiems jų statuso pakeitimams.)

               1.Danijos Karalystei priklausančios užjūrio šalys ir teritorijos:

               –Grenlandija.

               2.Prancūzijos Respublikai priklausančios užjūrio šalys ir teritorijos:

               –Naujoji Kaledonija ir priklausomos teritorijos,

               –Prancūzijos Polinezija,

               –Sen Pjeras ir Mikelonas,

               –Sen Bartelemi,

               –Prancūzijos Pietų ir Antarkties Sritys,

               –Volisas ir Futūna.

               3.Nyderlandų Karalystei priklausančios užjūrio šalys ir teritorijos:

               –Aruba,

               –Boneras,

               –Kiurasao,

               –Saba,

               –Sint Eustatijus,

               –Sint Martenas.

               4.Jungtinei Didžiosios Britanijos ir Šiaurės Airijos Karalystei priklausančios užjūrio šalys ir teritorijos:

               –Angilija,

               –Bermuda,

               –Kaimanų salos,

               –Folklando salos,

               –Pietų Džordžijos ir Pietų Sandvičo Salos,

               –Montseratas,

               –Pitkernas,

               –Šv. Elenos Sala ir priklausomos teritorijos,

               –Britanijos Antarkties teritorija,

               –Indijos Vandenyno Britų Sritis,

               –Terkso ir Kaikoso salos,

               –Didžiosios Britanijos Mergelių Salos.

                     (1)
                  2012 m. liepos 11 d. Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

                     (2)
                  2010 m. spalio 29 d. Tarybos sprendimas 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (OL L 325, 2010 12 9, p. 4).

                     (3)
                  Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (OL L 76, 2014 3 15, p. 56).


                            EUROPOS
                            KOMISIJA

                                                      Briuselis, 2015 05 29
                                                      COM(2015) 224 final

                                                      2015/0113 (NLE)

                                         Pasiūlymas

                                 TARYBOS SPRENDIMAS

      dėl Europos Sąjungos bei jos valstybių narių ir Mongolijos pagrindų susitarimo dėl
        partnerystės ir bendradarbiavimo protokolo, kuriuo atsižvelgiama į Kroatijos
     Respublikos įstojimą į Europos Sąjungą, sudarymo Europos Sąjungos ir jos valstybių
                                         narių vardu

LT                                                                                LT
 ---pagebreak---                               AIŠKINAMASIS MEMORANDUMAS
     Pasiūlymas dėl Tarybos sprendimo yra teisinė priemonė, kuria leidžiama sudaryti Europos
     Sąjungos bei jos valstybių narių ir Mongolijos pagrindų susitarimo dėl partnerystės ir
     bendradarbiavimo protokolą. Šiuo protokolu siekiama atsižvelgti į Kroatijos Respublikos
     įstojimą į Europos Sąjungą.
     Remiantis Aktu dėl Kroatijos Respublikos stojimo į ES, Kroatija prie Europos Sąjungos ir jos
     valstybių narių pasirašytų ar sudarytų tarptautinių susitarimų prisijungia sudarydama prie tų
     susitarimų pridedamus protokolus.
     2013 m. balandžio 30 d. Ulan Batore pasirašytas Europos Sąjungos bei jos valstybių narių ir
     Mongolijos pagrindų susitarimas dėl partnerystės ir bendradarbiavimo (toliau – Susitarimas).
     Susitarimas kol kas neįsigaliojo, nes šiuo metu vyksta jo ratifikavimo procedūros.
     Vadovaujantis 2015 m. [...] Tarybos sprendimu dėl šio susitarimo protokolo pasirašymo
     Europos Sąjungos ir jos valstybių narių vardu, [data] [vieta] pasirašytas protokolas.
     Šiuo protokolu Kroatijos Respublika tampa Susitarimo Susitariančiąja Šalimi, o ES
     įpareigojama pateikti autentišką Susitarimo versiją kroatų kalba.
     Komisija prašo Tarybos Europos Sąjungos ir jos valstybių narių vardu sudaryti Susitarimo
     protokolą.
     Dėl pritarimo protokolui bus kreipiamasi į Europos Parlamentą.

LT                                                2                                                  LT
 ---pagebreak---                                                                        2015/0113 (NLE)

                                                        Pasiūlymas

                                             TARYBOS SPRENDIMAS

          dėl Europos Sąjungos bei jos valstybių narių ir Mongolijos pagrindų susitarimo dėl
            partnerystės ir bendradarbiavimo protokolo, kuriuo atsižvelgiama į Kroatijos
         Respublikos įstojimą į Europos Sąjungą, sudarymo Europos Sąjungos ir jos valstybių
                                             narių vardu

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu
     su 218 straipsnio 6 dalies a punktu,
     atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
     atsižvelgdama į Europos Komisijos pasiūlymą,
     atsižvelgdama į Europos Parlamento pritarimą,
     kadangi:
     (1)      pagal Akto dėl Kroatijos Respublikos stojimo 6 straipsnio 2 dalį dėl Kroatijos
              Respublikos prisijungimo prie Europos Sąjungos bei jos valstybių narių ir Mongolijos
              pagrindų susitarimo dėl partnerystės ir bendradarbiavimo turi būti susitarta sudarant
              Susitarimo protokolą. Pagal Akto dėl stojimo 6 straipsnio 2 dalies antrą pastraipą
              tokiais prisijungimo atvejais kaip šis, kai nėra tam prieštaraujančių nuostatų, turi būti
              taikoma supaprastinta procedūra. Pagal tokią procedūrą protokolą vienbalsiai valstybių
              narių vardu turi sudaryti Taryba ir atitinkama (-os) trečioji (-sios) šalis (-ys);
     (2)      2012 m. rugsėjo 14 d. Taryba įgaliojo Komisiją pradėti derybas su trečiosiomis
              šalimis, kad dėl Kroatijos įstojimo būtų sudaryti atitinkami protokolai1. Derybos su
              Mongolija sėkmingai užbaigtos ir [data] [vieta] Sąjungos ir jos valstybių narių vardu
              pasirašytas Europos Sąjungos bei jos valstybių narių ir Mongolijos pagrindų
              susitarimo dėl partnerystės ir bendradarbiavimo protokolas, kuriuo atsižvelgiama į
              Kroatijos Respublikos įstojimą į Europos Sąjungą;
     (3)      protokolas turėtų būti patvirtintas,
     PRIĖMĖ ŠĮ SPRENDIMĄ:

                                                        1 straipsnis
     1.         Europos Sąjungos ir jos valstybių narių vardu patvirtinamas Europos Sąjungos bei
                jos valstybių narių ir Mongolijos pagrindų susitarimo dėl partnerystės ir

     1
              Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos
              Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų
              arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą
              (Tarybos dok. Nr. 13351/12 LIMITED).

LT                                                            3                                                              LT
 ---pagebreak---              bendradarbiavimo protokolas, kuriuo atsižvelgiama į Kroatijos Respublikos įstojimą
             į Europos Sąjungą.
     2.      Protokolo tekstas pridedamas prie šio sprendimo.

                                             2 straipsnis
     Tarybos pirmininkas skiria asmenį (-is), įgaliotą (-us) Europos Sąjungos bei jos valstybių
     narių vardu pateikti protokolo 4 straipsnio 1 dalyje numatytą pranešimą.

                                             3 straipsnis
     Šis sprendimas įsigalioja jo priėmimo dieną.Šis sprendimas pagal sutartis skirtas valstybėms
     narėms.
     Priimta Briuselyje

                                                Tarybos vardu
                                                Pirmininkas

LT                                                4                                                 LT
 ---documentbreak---                             EUROPOS
                            KOMISIJA

                                                   Briuselis, 2015 05 29
                                                   COM(2015) 224 final

                                                   ANNEX 1

                                         PRIEDAS

                   Europos Sąjungos bei jos valstybių narių ir Mongolijos

      PAGRINDŲ SUSITARIMO DĖL PARTNERYSTĖS IR BENDRADARBIAVIMO

                                      PROTOKOLAS,

          kuriuo atsižvelgiama į Kroatijos Respublikos įstojimą į Europos Sąjungą

                                            prie

                                       Pasiūlymo dėl

                                 TARYBOS SPRENDIMO

      dėl Europos Sąjungos bei jos valstybių narių ir Mongolijos pagrindų susitarimo dėl
        partnerystės ir bendradarbiavimo protokolo, kuriuo atsižvelgiama į Kroatijos
     Respublikos įstojimą į Europos Sąjungą, sudarymo Europos Sąjungos ir jos valstybių
                                         narių vardu

LT                                                                                LT
 ---pagebreak---                                           PRIEDAS

       PAGRINDŲ SUSITARIMO DĖL PARTNERYSTĖS IR BENDRADARBIAVIMO

                                       PROTOKOLAS

     Europos Sąjungos bei jos valstybių narių ir Mongolijos pagrindų susitarimo protokolas,
           kuriuo atsižvelgiama į Kroatijos Respublikos įstojimą į Europos Sąjungą
     BELGIJOS KARALYSTĖ,
     BULGARIJOS RESPUBLIKA,
     ČEKIJOS RESPUBLIKA,
     DANIJOS KARALYSTĖ,
     VOKIETIJOS FEDERACINĖ RESPUBLIKA,
     ESTIJOS RESPUBLIKA,
     AIRIJA,
     GRAIKIJOS RESPUBLIKA,
     ISPANIJOS KARALYSTĖ,
     PRANCŪZIJOS RESPUBLIKA,
     KROATIJOS RESPUBLIKA,
     ITALIJOS RESPUBLIKA,
     KIPRO RESPUBLIKA,
     LATVIJOS RESPUBLIKA,
     LIETUVOS RESPUBLIKA,
     LIUKSEMBURGO DIDŽIOJI HERCOGYSTĖ,
     VENGRIJA,
     MALTOS RESPUBLIKA,
     NYDERLANDŲ KARALYSTĖ,
     AUSTRIJOS RESPUBLIKA,
     LENKIJOS RESPUBLIKA,
     PORTUGALIJOS RESPUBLIKA,
     RUMUNIJA,
     SLOVĖNIJOS RESPUBLIKA,
     SLOVAKIJOS RESPUBLIKA,
     SUOMIJOS RESPUBLIKA,
     ŠVEDIJOS KARALYSTĖ,
     JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

LT                                             2                                              LT
 ---pagebreak---      Europos Sąjungos sutarties ir Sutarties dėl Europos Sąjungos veikimo Susitariančiosios Šalys
     (toliau – valstybės narės), atstovaujamos Europos Sąjungos Tarybos, bei
     EUROPOS SĄJUNGA (toliau – Europos Sąjunga)
     ir
     MONGOLIJA,
     toliau kartu šiame protokole – Susitariančiosios Šalys,
     ATSIŽVELGDAMOS Į Kroatijos Respublikos įstojimą į Europos Sąjungą 2013 m. liepos
     1 d.,
     KADANGI 2013 m. balandžio 30 d. Ulan Batore pasirašytas Europos Sąjungos bei jos
     valstybių narių ir Mongolijos pagrindų susitarimas dėl partnerystės ir bendradarbiavimo
     (toliau – Susitarimas),
     KADANGI 2011 m. gruodžio 9 d. Briuselyje pasirašyta Sutartis dėl Kroatijos Respublikos
     stojimo į Europos Sąjungą (toliau – Stojimo sutartis),
     KADANGI pagal Akto dėl Kroatijos Respublikos stojimo 6 straipsnio 2 dalį dėl Kroatijos
     prisijungimo prie Susitarimo susitariama sudarant Susitarimo protokolą,
     SUSITARĖ:

                                                1 straipsnis
     Kroatijos Respublika tampa 2013 m. balandžio 30 d. Ulan Batore pasirašyto Europos
     Sąjungos bei jos valstybių narių ir Mongolijos pagrindų susitarimo dėl partnerystės ir
     bendradarbiavimo Susitariančiąja Šalimi ir kaip kitos Europos Sąjungos valstybės narės
     atitinkamai priima Susitarimo tekstą ir į jį atsižvelgia.

                                                2 straipsnis
     Netrukus po šio protokolo parafavimo Europos Sąjunga valstybėms narėms ir Mongolijai
     pateikia Susitarimo tekstą kroatų kalba. Su sąlyga, kad šis protokolas įsigalios, šio straipsnio
     pirmajame sakinyje nurodyta kalbos versija tampa autentiška tokiomis pačiomis sąlygomis
     kaip ir Susitarimo versijos anglų, bulgarų, čekų, danų, estų, graikų, ispanų, italų, latvių, lenkų,
     lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų,
     vengrų ir vokiečių kalbomis.

                                                3 straipsnis
     Šis protokolas yra neatskiriama Susitarimo dalis.

                                                4 straipsnis
     (1)    Šį protokolą Europos Sąjunga, Europos Sąjungos Taryba valstybių narių vardu ir
            Mongolija patvirtina laikydamosi savo procedūrų. Susitariančiosios Šalys viena kitai
            praneša, kad būtinos procedūros yra baigtos. Patvirtinimo dokumentai deponuojami
            Europos Sąjungos Tarybos generaliniame sekretoriate.
     (2)    Šis protokolas įsigalioja pirmą kito mėnesio po paskutinio patvirtinimo dokumento
            deponavimo dieną, bet ne anksčiau kaip Susitarimo įsigaliojimo dieną.

LT                                                   3                                                     LT
 ---pagebreak---                                               5 straipsnis
     Šis protokolas parengiamas dviem egzemplioriais anglų, bulgarų, čekų, danų, estų, graikų,
     ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų,
     slovakų, slovėnų, suomių, švedų, vengrų, vokiečių ir mongolų kalbomis. Visi tekstai yra
     autentiški.
     TAI PATVIRTINDAMI, toliau nurodyti tinkamai įgalioti atstovai pasirašė šį protokolą.
     Priimta …(vieta) … (data)

     EUROPOS SĄJUNGOS IR JOS VALSTYBIŲ NARIŲ VARDU

     MONGOLIJOS VARDU

LT                                                 4                                                   LT